Ritva Hyöky

Hanni Ritva Soilikki Hyöky (6. toukokuuta 1919 Kajaani – 13. heinäkuuta 1999 Vaasa) oli suomalainen juristi. Hän oli ensimmäinen nainen Suomessa hovioikeuden presidenttinä.
Ritva Hyökyn vanhemmat olivat Kajaanin pormestari Fredrik Hyöky ja Johanna Maria Lundstedt.Ylioppilasmatrikkeli 1853-1899 (Viitattu 14.9.2018)Kuka kukin on 1978, s. 261. (Viitattu 14.9.2018) Hyöky suoritti ylemmän oikeustutkinnon vuonna 1944 ja sai varatuomarin arvon vuonna 1947. Tämän jälkeen hän toimi muun muassa oikeusministeriön rikosrekisteritoimiston apulaistoimistopäällikkönä Helsingissä. Vuonna 1949 Hyöky siirtyi Vaasan hovioikeuteen, jossa hän toimi ylimääräisenä virkamiehenä vuosina 1949–1950, viskaalina 1950–1958, sihteerinä 1958–1959 ja hovioikeudenneuvoksena 1959–1975. Marraskuussa 1975 hänestä tuli Vaasan hovioikeuden presidentti, jota virkaa hän hoiti vuoteen 1989.

Hyöky osallistui virkansa ohella aktiivisesti kunnallispolitiikkaan. Hän oli Vaasan kaupunginvaltuuston jäsen vuosina 1960–1972 ja 1975–1976 ja Vaasan kaupungin sosiaalilautakunnan jäsen vuosina 1966–1972. Puoluekannaltaan hän oli kokoomuslainen.    

 Tunnustukset 
 kehyksetön|55x55px  Suomen Valkoisen Ruusun I luokan komentajamerkki - SVR K I Maanpuolustaja-lehti
 kehyksetön|55x55px  Suomen Leijonan komentajamerkki - SL K
 kehyksetön|55x55px  Punaisen Ristin tunnuksin 1 lk. Vapaudenmitali - PRK I. lk 

 Lähteet 
 Suomen lakimiehet 1988, Suomen Lakimiesliitto, Helsinki.
 Mitä-Missä-Milloin, Kansalaisen vuosikirja 1977, Otava 1976, Helsinki.

Viitteet

 Aiheesta muualla 

 Ritva Hyöky, Vaasan Suomalaisen Naisklubin kantava voima

Luokka:Suomalaiset juristit
Luokka:Suomen hovioikeuksien presidentit
Luokka:Kansallisen Kokoomuksen poliitikot
Luokka:Vaasan kaupunginvaltuutetut
Luokka:Vuonna 1919 syntyneet
Luokka:Vuonna 1999 kuolleet